**ИЗМЕНЕ и ДОПУНЕ ПРАВИЛНИКА О МЕРАМА, НАЧИНУ И ПОСТУПКУ ЗАШТИТЕ И БЕЗБЕДНОСТИ УЧЕНИКА ЗА ВРЕМЕ ОСТВАРИВАЊА ОБРАЗОВНО-ВАСПИТНОГ РАДА И ДРУГИХ АКТИВНОСТИ КОЈЕ ОРГАНИЗУЈЕ ШКОЛА**

На основу чл. 99, 108. и 119. став 1. тачка 1) Закона о основама система обра­зо­вања и васпитања („Службени гласник РС“, број 88/17,27/18 др.закон,10/19,6/20 и 129/21), члана \_\_\_ Ста­ту­та Средње школе ''Краљ Петар I'' Топола (у даљем тексту: Школа) Упуства за израду акта којим установе образовања и васпитања прописују мере,начин и поступак заштите и безбедности деце и ученика (Службени гласник РС,број 67/2022 ) Школски одбор је на седници одржаној \_\_\_\_\_\_\_\_\_\_\_. године једногласно , донео

**ИЗМЕНЕ и ДОПУНЕ ПРАВИЛНИКА О МЕРАМА, НАЧИНУ И ПОСТУПКУ ЗАШТИТЕ И БЕЗБЕДНОСТИ УЧЕНИКА ЗА ВРЕМЕ ОСТВАРИВАЊА ОБРАЗОВНО-ВАСПИТНОГ РАДА И ДРУГИХ АКТИВНОСТИ КОЈЕ ОРГАНИЗУЈЕ ШКОЛА**

**Члан 1.**

У члану 1. после става 2. досдаје се нови члан 3. који гласи:

Средства за спровођење мера из члана 1 .став 1 и 2 . овог правилника обезбеђују се у буџету јединице локалне самоуправе.

**Члан 2.**

Члан 3. мења се и гласи:

Ученици имају право на заштиту и безбедност од:

1) других ученика, запослених, родитеља, односно другог законског заступника детета и ученика и трећих лица који угрожавају њихову безбедност,

2) болести и повреда,

3) пожара, поплаве, елементарних непогода и других природних појава које могу угрозити безбедност.

4) других несрећа/удеса,

5) катастрофа или других ванредних околности и ситуација.

**Члан 3.**

**У члану 5 после става 1 додаје се нови став који гласи:**

Неспровођење мера безбедности ученика од стране запослених, прописаних Правилником, сматра се тежом повредом радне обавезе, за коју се води дисциплински поступак, и за коју може да се изрекне новчана казна или удаљење са рада у трајању до три месеца, или мера престанка радног односа, уколико се неспровођење мера безбедности учини свесним нехатом, намерно или у циљу прибављања себи или другоме противправне имовинске користи сагласно одредбама (навести назив општег акта којим се уређује дисциплинска и материјална одговорност запослених). Дисциплинска одговорност запослених не искључује кривичну и материјалну одговорност.

Понашање ученика којим угрожава властиту или безбедност других ученика и запослених у школи, у школским и другим активностима које организује школа, прописаних овим Правилником, сматра се тежом повредом обавеза ученика, за коју се води васпитно-дисциплински поступак и изричу мере у складу са Правилнико о васпитно-дисциплинској одговорности ученика у школи.

**Члан 4.**

 **У члану 12 став 2 се брише и додаје се нови став који гласи:** У школи су забрањене дискриминација и дискриминаторско поступање, којим се на непосредан или посредан, отворен или прикривен начин, неоправдано прави разлика или неједнако поступа, односно врши пропуштање према ученицима а које се заснива на раси, боји коже, прецима, држављанству, статусу мигранта, односно расељеног лица, националној припадности или етничком пореклу, језику, верским или политичким убеђењима, полу, родном идентитету, сексуалној оријентацији, имовном стању, социјалном и културном пореклу, рођењу, генетским особеностима, здравственом стању, сметњи у развоју и инвалидитету, изгледу и другим стварним, односно претпостављеним личним својствима, као и по другим основима утврђеним законом којим се прописује забрана дискриминације.

**Додаје се став 2 који гласи:**

У школи је забрањено физичко, психичко, социјално, сексуално, дигитално и свако друго насиље, злостављање и занемаривање ученика.

Школа ће одмах поднети пријаву надлежном органу ако се код ученика примете знаци насиља, злостављања или занемаривања, нарочито ако је то учињено од стране родитеља, односно другог законског заступника или трећег лица у школи.

Школа израђује и реализује годишњи програм заштите од насиља, злостављања и занемаривања и програма спречавања дискриминације у складу са Законом, Правилником о протоколу поступања у установи у одговору на насиље, злостављање и занемаривање и Правилником о поступању установе у случају сумње или утврђеног дискриминаторног понашања и вређања угледа, части или достојанства личности.

 **Члан 5.**

**Члан 13 мења се и гласи:**

За време трајања наставе и других активности, стално су откључана само глав­на улазна врата .

Пре почетка наставе, домар откључава главна улазна врата, проверава стање школских просторија, о томе обавештава директора или секретара и предузима друге неопходне мере.

Друга улазна врата на школској згради откључавају се по потреби.

 Члан 6.

Члан 14 мења се и гласи:

Када се у Школи не изводи настава нити друге активности сва улазна врата на школској згради су закључана.

За откључавање улаза на почетку радног времена у првој смени улаза на крају радног времена задужен је домар као и помоћни радници, а у њиховом од­суству – друго лице, по овлашћењу директора.

Члан 7.

После члана 14 додаје се нови члан 14 а који гласи:

У школи је забрањено физичко, психичко, социјално, сексуално, дигитално и свако друго насиље, злостављање и занемаривање ученика.

Школа ће одмах поднети пријаву надлежном органу ако се код ученика примете знаци насиља, злостављања или занемаривања, нарочито ако је то учињено од стране родитеља, односно другог законског заступника или трећег лица у школи.

Школа израђује и реализује годишњи програм заштите од насиља, злостављања и занемаривања и програма спречавања дискриминације у складу са Законом, Правилником о протоколу поступања у установи у одговору на насиље, злостављање и занемаривање и Правилником о поступању установе у случају сумње или утврђеног дискриминаторног понашања и вређања угледа, части или достојанства личности.

У школи је забрањено свако понашање запосленог према ученику и ученика према другом ученику којим се вређа углед, част или достојанство.

Директор школе дужан је да у року од три дана од дана сазнања за повреду забране из става 1. овог члана предузме одговарајуће активности и мере у оквиру надлежности школе.

У школи је забрањен било какав вид страначког организовања и деловања.

Уколико запослени, ученици или родитељи односно законски заступници деце примете било какав вид страначког организовања и деловања дужни су да о томе обавесте овлашћено лице4.

Члан 8.

У члану 15 став 1 после тачке 8 додају се нове тачке које гласе:

9)одржава дисциплину у установи – згради и њеном дворишту, посебно у учионици и другим радним просторијама;

10) брине да буде истакнуто место за прву помоћ у установи (где се налази комплет за прву помоћ, ко је задужен да проверава/допуњује садржину комплета, телефони хитне помоћи и надлежног дома здравља – да буду видно обележени) као и начин поступања у ситуацији када је потребно детету и ученику указати прву помоћ или постоји сумња на потенцијални здравствени ризик или повреду детета, односно ученика (ко позива хитну помоћ и обавештава родитеља и другог законског заступника и по потреби надлежну инспекцију и др.);

11) предузима поступање ради заштите од физичких повреда (обезбеђује да подови нису клизави или се ставља одговарајућа ознака; обезбеђује се набавка школског намештаја без оштрих ивица, у складу са могућностима и др.);

 Члан 9.

После члана 28 додаје се нови члан 28 а који гласи:

Установа посебним актима утврђује превентивне мере заштите и безбедности у вези са организацијом рада, и то:

1) распоред дежурстава запослених;

2) начин евидентирања уласка трећих лица у установу;

3) могућности боравка у установи, односно непосредног учешћа родитеља, односно другог законског заступника детета и ученика у активностима установе;

4) начин утврђивања идентитета лица која остварују родитељско право или имају старатељство над дететом када га одводе из установе;

Правилник ступа на снагу осмог дана од дана објављивања на огласној табли Школе.

Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Правилник је објављен је на огласној табли Школе дана \_\_\_\_\_\_\_\_\_\_\_\_ 20\_\_. године, а ступио је на снагу дана \_\_\_\_\_\_\_\_\_\_\_ године.

Секретар Школе

\_\_\_\_\_\_\_\_\_\_\_\_\_\_\_\_\_\_\_\_\_